NaiveNeuron/SloPal huggingface dataset:
R. Fico, poslanec: (2002-08-20):
J. Migaš, predseda NR SR: Panie poslankyne, páni poslanci, rozprava nebude spoločná k týmto zákonom. Jednoducho ukončíme rokovanie o každom zákone a pred hlasovaním preruším rokovanie o uvedenom bode a potom by sme o nich hlasovali, ale ak pán poslanec požadujete, aby som dal odhlasovať Národnej rade takýto procedurálny postup, nech sa páči, prezentujme sa a hlasujme a potom by som dal slovo pánu spravodajcovi. Čiže pán poslanec Fico namieta, aby sme nehlasovali naraz o všetkých zákonoch a o každom zákone, keď prerokujeme každý zákon, aby sme o tom hlasovali. (Hlasy v pléne.) Ja som dal návrh, tak ako sme sa dohodli na predošlej schôdzi, že budeme hlasovať o všetkých zákonoch naraz. Predbežne predpokladám, že by to mohlo byť okolo 19. hodiny. Prezentujme sa hlasujme o mojom procedurálnom návrhu. Hlasujeme o tom, aby sme o všetkých zákonoch hlasovali spoločne po ich prerokovaní v Národnej rade. Prezentujme sa a hlasujme. Ak neprejde môj návrh, dám hlasovať o návrhu pána poslanca Fica. Hlasujeme. (Hlasovanie.) Prítomných je 105 poslancov, za 73, proti 10, zdržalo sa 17, nehlasovali 5. Konštatujem, že môj návrh sme schválili, preto nedám hlasovať o návrhu pána poslanca Fica. Pán poslanec Petrák, nech sa páči, uveďte prezidentom vrátený zákon. Nech sa páči.
Paška, Pavol, predseda NR SR (2012-12-12):
Pán poslanec, pán poslanec!
Pellegrini, Peter, predseda NR SR (2015-02-03):
Pani poslankyňa Nicholsonová.
M. Hort, podpredseda NR SR: (2010-02-04):
Teraz mám možnosť dať slovo pánovi Kubovičovi v záverečnej reakcii. Nech sa páči.
M. Košútová, poslankyňa: (2009-04-15):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh zákona bol doručený poslancom Národnej rady Slovenskej republiky v stanovenej lehote, čím boli splnené všetky podmienky. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 35. schôdze Národnej rady Slovenskej republiky. Konštatujem, že uvedený vládny návrh zákona spĺňa z formálnoprávnej stránky všetky náležitosti, ktoré sú uvedené v § 67 a v § 68 zákona Národnej rady o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu v súlade návrhu zákona s Ústavou Slovenskej republiky o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy a o hospodárskom a finančnom dopade a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu je upravená v práve Európskych spoločenstiev i v práve Európskej únie. Vychádzajúc z oprávnení, ktoré pre mňa ako spravodajkyňu vyplývajú navrhujem, aby sa Národná rada Slovenskej republiky uzniesla, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. marca 2009 č. 1025 a podľa § 71 rokovacieho poriadku navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody.	Odporúčam, aby určené výbory predmetný vládny návrh zákona prerokovali do 10. júna 2009 a gestorský výbor do 12. júna 2009. Pani predsedajúca, skončila som, otvorte, prosím, rozpravu.
Bugár, Béla, podpredseda NR SR (2010-12-08):
Žiadna manipulácia.
Laurenčík, Milan, podpredseda NR SR (2022-03-23):
Pán poslanec Stanislav Mizík, nech sa páči.
Viskupič, Marián, poslanec NR SR (2020-11-05):
Ďakujem pekne. Vážený pán predsedajúci, v rozprave nevystúpil žiadny poslanec, budeme preto hlasovať o bodoch zo spoločnej správy č. 1 až 3 spoločne s návrhom gestorského výboru schváliť.
Šeliga, Juraj, podpredseda NR SR (2020-11-03):
Ďakujem. Prezentujme sa, prosím, a hlasujme. (Hlasovanie.) Prítomných 123, za 109, proti nikto, zdržalo sa 14, hlasovali všetci prítomní. Konštatujem, že tento návrh sme schválili. Ďalej pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení (tlač 264), bod 26 schváleného programu. Poprosím pani poslankyňu Leščákovú, aby nám toto hlasovanie uviedla ako spravodajkyňa, ktorá je členkou výboru pre vzdelávanie, vedu a mládež. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 264.)
Jurinová, Erika, podpredsedníčka NR SR (2012-09-12):
Ďakujem pánovi ministrovi. O vystúpenie s faktickou poznámkou jeden pán poslanec. Pardon. Pani poslankyňa Žitňanská reaguje na pána ministra. Ukončujem možnosť faktických poznámok. Nech sa páči, pani poslankyňa.
Hudacký, Ján, poslanec NR SR (2013-11-26):
Ďakujem pekne za slovo. Ja chcem, samozrejme, podporiť môjho kolegu Pavla Zajaca ako spolupredkladateľa tohto pozmeňovacieho návrhu. V každom prípade skutočne ma zaujíma, pán minister, čo bolo dôvodom a cieľom vlastne takto prehodnotiť kompetencie pracovníkov ministerstva vnútra pri kontrole platných dokladov. Môžem to tak trochu odľahčiť, že pravdepodobne vedel by som si predstaviť, aby vlakové čaty sa tak informatívne opýtali cestujúcich, či všetko majú v poriadku, ale to je všetko. Ale v každom prípade tá riadna kontrola musí prebiehať cez kompetentných ľudí a keďže to má v kompetencii ministerstvo vnútra, ja si myslím, že to je tiež porušením kompetenčného zákona. A takisto neviem celkom teraz prehodnotiť, ale určite bude to problém aj v súvislosti s dohodou o schengenskom priestore. Rozhodne, ak by sme sa spoliehali len na to, že ten pohraničný priestor je čistý, že tam nie sú prevádzači, že jednoducho tam neprechádzajú v podstate rôzne tzv. živly, tak mohli by sme o takejto kompetencii uvažovať, ale opak je pravdou, a preto je treba, aby sme skutočne túto kompetenciu prisúdili tomu, komu patrí. Ďakujem.
P. Paška, predseda NR SR: (2008-11-06):
(Hlasovanie.) 128 prítomných, 77 za, 51 sa zdržalo. Aj tento návrh sme schválili.
P. Paška, predseda NR SR: (2009-10-22):
(Hlasovanie.) 140 prítomných, 85 za, 55 sa zdržalo. Aj tento návrh sme schválili.
Kuffa, Štefan, poslanec NR SR (2013-09-18):
Pán predseda, využijem túto chvíľu možno trošku tak aj emočne, ale chcem vás poprosiť, zrušme tú nočnú schôdzu, pretože práve ísť oproti noci, to je to napätie a agresivita, ktorá tuná stúpa. Dávam procedurálny návrh, aby toto nočné rokovanie 24. schôdze nepokračovalo. Naozaj je to tak, aby, nech klesnú tie emócie, nech si tuná nenadávame a vzájomne sa nenapádame. Nebude to dobré. Lebo ja nechcem celú noc tu zase byť. Som tu nútene proti svojej vlastnej vôli. Normálne aj psychohygiena, predkladáme tu zákony zamestnávateľom, zamestnancom. Zamestnanec má právo na odpočinok, na oddych, ale poslanec Národnej rady je tu jak taký pes, ktorý tuná je kdesi uviazaný reťazou. Potom je, samozrejme, tá agresivita. Nerobme to, nechoďme proti tejto noci, zrušme to!
Heger, Eduard, poslanec NR SR (2016-09-08):
Ďakujem. Pán kolega, ďakujem, povedal si to veľmi dobre a chcel by som na to zareagovať, na tie dáta práve v Národnej rade, lebo s tým sme mali aj my veľký problém, a teda nielen s vysielaním, ale aj vôbec s internetom používaným v rokovacej sále alebo kdekoľvek v priestore. Ja sám som to viackrát reklamoval, takže som rád, že si to znovu vyzdvihol. A zaujala ma tá informácia, jak si povedal, že máme na Slovensku najrýchlejší internet v Európe a, žiaľ, v Národnej rade to, Národná rada to neodzrkadľuje. A mi to pripomenulo takú paralelu, že naozaj v našom súkromnom sektore veľa vecí dobre funguje a práve v tej štátnej správe, v štátnom sektore je to úplne opačne a je to úplne nezmyselné, prečo práve náš štátny sektor musí byť tak pozadu, či už pripomenulo mi to napríklad zdravotníctvo, ktoré v súkromnom sektore funguje fantasticky, ale naše napríklad nemocnice sú stále v dezolátnom stave.
Bugár, Béla, podpredseda NR SR (2010-08-06):
Pán poslanec Fořt, nech sa páči, máte slovo.
P. Paška, predseda NR SR: (2008-11-05):
(Hlasovanie.) 133 prítomných, 77 za, 35 proti, 21 sa zdržalo. Návrh sme schválili. Sme v treťom čítaní . Otváram rozpravu. Neprihlásil sa nik. Preto rozpravu vyhlasujem za skončenú. Pani spravodajkyňa.
Danko, Andrej, podpredseda NR SR (2023-12-20):
Pán poslanec Pročko. To je perfektné toto. Nie je v sále, stráca poradie. Pán poslanec Majerský, nech sa páči, pripraví sa pán poslanec Stachura.
Kadúc, Miroslav, poslanec NR SR (2013-09-24):
Pani predsedajúca, vo všeobecnej rozprave nevystúpil nikto. Preto prosím, aby ste dali hlasovať o tom, že Národná rada prerokuje návrh zákona v druhom čítaní.
Bugár, Béla, podpredseda NR SR (2017-05-11):
Pán poslanec Simon.
Poliačik, Martin, poslanec NR SR (2013-09-17):
Tak, pán premiér, už je čas. Ľudia vám začínajú vidieť na prsty, ľudia začínajú chápať, ľudia vidia, že im chcete mazať medové motúzy popod nos. Kedysi by ste ako chlap si to tu odsedeli, teraz tu musíte stáť stoporený ako papierový panák. Ako ten máj, ktorý ste postavili v Banskej Bystrici. Už nemáte ani tú silu, aby ste si vypočuli, kvôli čomu sú ľudia na Slovensku stále menej spokojní, kvôli čomu začínajú chápať, že tie sľuby o istotách boli prázdne, a kvôli čomu ste neschopák, ktorý dokázal štát riadiť iba vtedy, keď mal plné pokladnice a keď ho ešte podporovali tí, ktorým tak veľa sľúbil. Ale, pán premiér, sľúbili ste mnohých ľuďom príliš veľa. Musíte splácať príliš veľa záväzkov a začína sa vám to drobiť pod rukami. Preto teraz pristupujete aj spolu s vaším predsedom parlamentu k tým mocenským hrátkam, idete nám tu zavádzať parlamentnú stráž, idete odoberať právo opozícii spovedať vládu, idete nám povedať to, že iba premiér bude môcť povedať, kto a kedy bude musieť počúvať to, čo si opoziční poslanci vymysleli. Ale akokoľvek budete tlačiť na pílu, fyzika nepustí a tá píla vám to vráti naspäť. A čím viacej na ňu budete tlačiť, tým silnejšia bude tá facka, ktorá vám potom príde. Čakajte na ten deň. (Potlesk.)
Krajčír, Ľuboš, poslanec NR SR (2021-03-18):
Pán predsedajúci, dajte, prosím, hlasovať o prezidentkou vrátenom zákone ako celku.
Kuffa, Štefan, poslanec NR SR (2020-06-10):
Ja len chcem upozorniť, pán predsedajúci, že počas hlasovania nemáte púšťať procedurálne návrhy a treba rešpektovať rokovací poriadok. A ja som ti to dovolil tiež porušiť, nakoľko ste to akceptovali v iných prípadoch. (Smiech v sále.) Ďakujem, že ste mi to, že ste mi to umožnili, ale chcem aj pripomenúť aj tú skutočnosť, že pán poslanec Fico má pravdu. Neexistuje žiaden zákon na to, aby sme tie náhubky mali na tvárach. Takže keď ich má dole, tak je to legitímne jeho právo. Ďakujem.
Matej, Ondrej, poslanec NR SR (2011-10-18):
Ďakujem pekne za slovo. Vážený pán predseda, vážený pán minister, vážené panie poslankyne, vážení páni poslanci. Dovoľte mi, aby som v zmysle zákona Národnej rady Slovenskej republiky o rokovacom poriadku vystúpil k predmetnému zákonu o rozpočtovom určení výnosu niektorých daní územnej samosprávy (tlač 503) ako spravodajca Výboru Národnej rady Slovenskej republiky pre financie a rozpočet. Uvedený návrh zákona bol doručený poslancom Národnej rady Slovenskej republiky v stanovenej lehote. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jeho účel. Všeobecná časť dôvodovej správy obsahuje informáciu o jeho cieli, a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Milé kolegyne, milí kolegovia, po rozprave odporučím, aby podľa bodu 1 a podľa, v zmysle bodu 1 podľa § 73 ods. 3 písm. a) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní. Podľa bodu 2 v súlade s rozhodnutím predsedu Národnej rady Slovenskej republiky odporučím, aby predmetný zákon prerokovali výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedené návrhy prerokovali do tridsať dní a gestorský výbor do tridsaťdva dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím, otvorte rozpravu k predmetnému zákonu.
P. Paška, predseda NR SR: (2008-12-03):
(Hlasovanie.) 142 prítomných, 131 za, 1 proti, 10 sa zdržalo. Máte súhlas, pán spravodajca, budeme hlasovať.
Viskupič, Marián, poslanec NR SR (2021-05-04):
Ďakujem pekne. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon o cenných papieroch a investičných službách. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada Slovenskej republiky uznesením č. 612 zo dňa 16. marca 2021 pridelila vládny návrh zákona na prerokovanie týmto výborom: Výboru NR SR pre financie a rozpočet, Ústavnoprávnemu výboru NR SR a Výboru NR SR pre hospodárske záležitosti. Zároveň určila výbor pre financie a rozpočet ako gestorský a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory Národnej rady toto stanovisko: odporúčanie pre Národnú radu návrh schváliť s pozmeňujúcimi a doplňujúcimi návrhmi výbor pre financie a rozpočet svojím uznesením č. 172, ústavnoprávny výbor uznesením č. 262 a výbor pre hospodárske záležitosti uznesením č. 163. Z uznesení výborov uvedených v bode III. tejto spoločnej správy vyplývajú pozmeňujúce a doplňujúce návrhy uvedené pod bodom IV. spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: v oboch bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 179 zo dňa 4. mája 2021. Týmto uznesením ma výbor zároveň poveril ako spoločného spravodajcu, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem pekne, pán predsedajúci, skončil som. Prosím, otvorte rozpravu.
Grendel, Gábor, podpredseda NR SR (2022-11-11):
Pán poslanec Blaha.
Pellegrini, Peter, podpredseda NR SR (2020-04-29):
Pani poslankyňa Pleštinská.
Pellegrini, Peter, predseda NR SR (2024-02-07):
Pani poslankyňa, ak dokončíte myšlienku, a potom preruším rokovanie.
Hrušovský, Pavol, podpredseda NR SR (2011-10-11):
Pán poslanec Brocka a Zelník s faktickými poznámkami na vaše vystúpenie. Nech sa páči, pán poslanec Brocka.
Blanár, Juraj, podpredseda NR SR (2022-12-02):
Ďakujem, pán minister. Teraz udeľujem slovo spravodajcovi z gestorského výboru pre financie a rozpočet pánovi poslancovi Jozefovi Hlinkovi, aby podal spravodajskú informáciu k tomuto návrhu zákona. Nech sa páči.
Pellegrini, Peter, predseda NR SR (2015-03-13):
Ďakujem veľmi pekne. Otváram rozpravu, pýtam sa, či sa niekto hlási do rozpravy; preverím, či som nedostal písomnú prihlášku. Písomnú prihlášku som nedostal. Dvaja páni poslanci, pán poslanec Hlina, pán poslanec Jasaň. Končím možnosť prihlásiť sa do rozpravy. Prvý vystúpi pán poslanec, nech sa páči. Pripraví sa pán poslanec Jasaň.
Plevíková, Zuzana, poslankyňa NR SR (2024-04-30):
Ďakujem za slovo, pán predsedajúci. Kolegyne, kolegovia, v rozprave vystúpilo dvanásť poslancov a poslankyňa Bihariová podala návrh nepokračovať v rokovaní o návrhu zákona. Dajte, prosím, o tomto návrhu hlasovať.
Glváč, Martin, podpredseda NR SR (2018-05-15):
Pani poslankyňa Grausová.
P. Farkas, poslanec: (2002-12-11):
Teraz odporúčam hlasovať o jeho prvom návrhu, ktorý je uvedený pod č. 15/1.
B. Bugár, podpredseda NR SR: (2005-06-23):
(Prestávka.) (Po prestávke.)
Blanár, Juraj, podpredseda NR SR (2022-12-02):
Ďakujem, pani spravodajkyňa. Otváram všeobecnú rozpravu, do ktorej som písomnú prihlášku neobdržal. Dávam teraz možnosť sa prihlásiť ústne do rozpravy. Kto má záujem, môže tak urobiť teraz. Konštatujem, že nie je tomu tak, preto vyhlasujem všeobecnú rozpravu za uzavretú. Keďže neprebehla rozprava, nepredpokladám, že by pani navrhovateľka mala záujem niečo, ani spravodajkyňa, takže môžem ohlásiť, že o tomto bode budeme hlasovať o 11. hodine dnes. Ďakujem obom a prerušujem rokovanie o tomto bode programu. A pôjdeme ďalej v programe, k bodom, kde budeme rokovať v prvom čítaní o návrhu poslancov Vladimíry Marcinkovej, Márie Kolíkovej, Jána Benčíka, Mariána Viskupiča a Vladimíra Ledeckého na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa mení a dopĺňa zákon č. 274/2017 Z. z. o obetiach trestných činov a o zmene a doplnení niektorých zákonov v znení neskorších predpisov. Tento návrh zákona je pod parlamentnou tlačou 1316, návrh na pridelenie výborom je v rozhodnutí 1374. Dávam teraz slovo pani poslankyni Vladimíre Marcinkovej, ktorá za skupinu poslancov tento návrh zákona uvedie. Nech sa páči, pani poslankyňa. (Rokovanie o návrhu poslancov Národnej rady Slovenskej republiky Vladimíry Marcinkovej, Márie Kolíkovej, Jána Benčíka, Mariána Viskupiča a Vladimíra Ledeckého na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa mení a dopĺňa zákon č. 274/2017 Z. z. o obetiach trestných činov a o zmene a doplnení niektorých zákonov v znení neskorších predpisov , tlač 1316.)
P. Hrušovský, predseda NR SR: (2002-11-14):
Otváram ôsmy rokovací deň 3. schôdze Národnej rady Slovenskej republiky. Chcem vás informovať, že na dnešnom rokovaní sú ospravedlnení poslanci, ktorí sa včera a dnes zúčastňujú na rokovaní Európskeho parlamentu ako delegácia Národnej rady Slovenskej republiky v tomto zložení: poslanec Banáš, poslankyne Bauer, Belohorská, Beňová, pán poslanec Béreš, pani poslankyňa Dubovská, poslanci Fico, Figeľ, Jasovský, Kaliňák, Kozlík, Kubovič, pani poslankyňa Masácová, páni poslanci Nagy, Ševc a pán poslanec Žiak. Nakoľko dnešné rokovanie Národnej rady začíname hlasovaním o prerokovaných návrhoch zákonov, páni poslanci, pán poslanec Minárik, pán poslanec Abrhan, sadnite si na svoje miesta. Prosím, prezentujme sa. Zistím počet prítomných poslancov v rokovacej sále. (Hlasovanie.) Prítomných je 120 poslancov. Konštatujem, že Národná rada je schopná uznášať sa. Pristúpime k hlasovaniu o prvom vládnom návrhu, ktorý sme prerušili rokovaním po tom, ako sa skončila rozprava návrhu zákona. Prosím teraz povereného spravodajcu pána poslanca Abelovského, aby uvádzal ako spoločný spravodajca návrhy na hlasovanie. Nech sa páči, pán poslanec, máte slovo. M. Abelovský, poslanec: Vážený pán predseda, vážené kolegyne, kolegovia. Ústavnoprávny výbor Národnej rady Slovenskej republiky ako gestorský výbor podľa § 79 ods. 4 písm. d) zákona č. 350/1996 Z. z. o rokovacom poriadku Národnej rady odporúča Národnej rade Slovenskej republiky hlasovať spoločne o bodoch 1 až 11 s návrhom gestorského výboru predmetné návrhy schváliť. Prosím pána predsedu, aby dal hlasovať o pozmeňujúcich návrhoch, tak ako sú uvedené v príslušnej tlači pod bodom 1 až 11.
P. Paška, predseda NR SR: (2008-10-22):
Ešte pán predseda Devínsky sa hlási.
Kollár, Boris, predseda NR SR (2022-12-06):
Dávam hlasovať o skrátení lehoty. Prosím, prezentujme sa a hlasujeme. (Hlasovanie.) Prítomných 141 poslancov, za 96, proti 11, zdržalo sa 34. Uvedený návrh sme schválili.
Baláž, Radovan, poslanec NR SR (2019-09-11):
Ďakujem za slovo, pán predsedajúci. Vážený pán minister, vážené kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k tomuto návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby výbory prerokovali do 30 dní a gestorský výbor do 32 dní od jeho prerokovania v prvom čítaní. Pán predsedajúci, prosím, otvorte rozpravu.
Simon, Zsolt, poslanec NR SR (2013-12-05):
Ďakujem pekne. Pán kolega Záhumenský, správne ste spomenuli rok ’98, asi ste povedali, že treba hľadať prapôvod problému, ako sa začalo pristupovať k tomuto sektoru v roku ’98, a odmietate na tom participáciu SMER-u, lebo nebola, pričom kritizujete mňa, že v roku 2006 alebo 2002 ako člen SMK, kde už dnes nie som, som čo urobil. Tak dovoľte, aby som pripomenul, že nemôžete sa vyzliecť zo zodpovednosti SMER-u za daný stav. V roku ’98 SDĽ bola vládnou stranou a Robert Fico bol podpredsedom strany SDĽ, ale sedeli takisto v parlamente ľudia ako Petrák, Richter, Faič a ďalší. To znamená, že pol SMER-u sa dá vymenovať, ktorí sú za to zodpovední. Rok 2000, popliesť, že kto kedy nastúpil, či v 2002., alebo 2006., pán kolega, 2006. rok by ste si asi mali pamätať, to je ten rok, keď ste sa vzdali ako štátny tajomník, ktorý vám dneska aj noviny pripomenuli, takže ja by som – byť na vašom mieste – ten rok 2006 by som si veľmi pamätal. A podpora ničoho. Pán kolega, nebola to vláda SMER-u, ktorá zaviedla, že dáva podporu na nevyrobené mlieko? Koľko peňazí odišlo na nevyrobené mlieko? Môžeme to kvantifikovať podľa jednotlivých podnikov. Podpora na plochu bola zaviazaná a stiahnutá k tomu, že tie pozemky musia byť v poriadku, vďaka tomu sa na Slovensko, na Slovensku vrátilo do Poľnohospodárskeho pôdneho fondu viac ako 160-tisíc hektárov pôdy, ktoré bolo zarastené predtým. Vďaka tomu. Vďaka ničomu inému a môžeme sa pozrieť, že čo je podpora ničoho, či vyplácanie peňazí na mlieko, ktoré sa nikdy nevyprodukovalo vďaka tomu systému, ktorý ste zaviedli v roku 2009.
Grendel, Gábor, poslanec NR SR (2024-01-24):
Ďakujem za slovo, pán predsedajúci. Ďakujem, pani poslankyňa, za pripomenutie, že koalíciou prezentované „desiatky“ (rečník gestom zdvihnutých rúk naznačil úvodzovky) rozhodnutí Ústavného súdu o porušovaní ľudských práv je v skutočnosti sedem nálezov Ústavného súdu zo stoviek podaných sťažností proti Úradu špeciálnej prokuratúry. A ja sa aj čudujem predkladateľom, že argumentujú týmito stanoviskami Ústavného súdu, pretože ani týchto sedem nálezov nespochybňuje odôvodnenosť trestného stíhania sťažovateľov. Čiže to, že vyšetrovateľ vzniesol nejakému podozrivému obvinenie a prokurátor z Úradu špeciálnej prokuratúry sa s tým stotožnil, zamietol sťažnosť obvinených a ich trestne stíhanie nezrušil, bolo legálne, bolo správne a Ústavný súd tento postup špeciálnej prokuratúry absolútne nerozporoval. To je kľúčová vec. Je to kľúčová vec, lebo vyvracia to rétoriku Roberta Fica, že tie trestné konania boli účelové. No neboli. Keby Robert Fico ako právnik na sebe pracoval v duchu knihy, ktorú ste citovali, pani poslankyňa, tak by sa nezhadzoval pred právnickou obcou tvrdeniami, ktoré nemajú žiaden právny základ. To isté platí aj o ministrovi Suskovi, samozrejme. Ak by ako právnik na sebe premiér pracoval, netvrdil by, že tieto zmeny treba prijať preto, aby sudcovia mohli udeľovať aj primeranejšie tresty, než to určujú trestné sadzby v Trestnom zákone, pretože aj podpriemerní právnici vedia, že to je možné už dnes, že v zmysle § 39 Trestného zákona už dnes môžu sudcovia dávať nižšie tresty, ako to určujú trestné sadzby. Takže dúfam, že vás, pani poslankyňa Števulová, právnici vo vládnej koalícii počúvali, zoberú si vaše odporúčanie k srdcu a začnú na sebe pracovať, lebo to veľmi potrebujú.
Vašečka, Richard, poslanec NR SR (2023-12-14):
Ďakujem za slovo. Ďakujem kolegom za veľmi dobré pripomienky. Ja by som zacitoval ešte jednu vec, ktorú som nespomínal v rozprave, a to je, že Ústava našej Slovenskej republiky hovorí, že deti majú rovnaké práva, či sú narodené v manželstve, alebo mimo manželstva. To reagujem aj na poznámku pani kolegyne Gažovičovej. Samozrejme, a preto podľa mňa nie je riešením nejaké rušenie, ale pozrenie sa na to dobro detí a na podporu rodín. Na druhej strane tiež v našej ústave je manželstva ako takého exkluzívneho zväzku práve preto, že to sú ľudia, ktorí sú nejakým spôsobom spolu spojení aj oficiálne. Manželstvo nie je len súkromná záležitosť, ale je to štátom uznávaná a podporovaná záležitosť a prináša, prináša stabilitu, prináša predvídateľnosť. Samozrejme, nie je to niečo absolútne. Vieme, že manželstvá sa rozpadajú a mnohé rodiny, bohužiaľ, nefungujú tak, ako by si to možno predstavovali oni sami alebo niekto iný, takže aj v reakcii na faktickú poznámku pána poslanca Dostála, áno, len ide mi hlavne o to, že sa to šmahom ruky ruší, že podporujú sa hypotekárne úvery, dobre, lebo bývanie je dôležitá vec. Ale prečo sa ruší rodinné stavebné sporenie? Ak je tam nejaká chyba tak bolo treba prísť s návrhom na vylepšenie, na zobratie do úvahy dobra ďalších foriem domácností, teda dobra detí, ktoré, ktoré v budúcnosti si budú zaobstarávať chýbanie, a stavebné sporenie je veľmi dobrá forma. Takže ja sa hlásim k podpore manželstva, ja sám som hlasoval za tento návrh tiež, nielen spomínaní kolegovia z koalície, ktorých som menoval, a bol by som rád, keby sme to takto nerobili na poslednú chvíľu, to bolo tiež spomenuté, že má to začať platiť o dva týždne, ale aby sme našli dobré riešenia v dobrej diskusii.
Sabo, Michal, poslanec NR SR (2024-01-23):
Ďakujem za slovo, pán predsedajúci, aj vám, kolega, za váš príspevok. Musím povedať, že ono sa hovorí, že keď ľudia spolu trávia veľa času v nejakom uzavretom priestore, tak sa im začnú napríklad zjednocovať myšlienky a tu sa to stalo, preto vám chcem poďakovať za to, že ste vo svojom vystúpení urobili presne to isté, čo som chcel po vás urobiť ja. Takže týmto predsedajúcemu oznamujem, že som sa nechal premeniť v poradí za kolegu Dvořáka, aby som si mohol pripraviť náhradné vystúpenie, keďže dvakrát opakovaný fór nie je fór. Ale vzhľadom na to, že kolega Szalay teda čítal ten text, ja by som chcel na záver tejto, týchto faktických poznámok pripomenúť, že čítal z odborného článku z Právneho obzoru poslanca Jána Podmanického, aby, aby to neostalo nepovšimnuté, aby sme si teda aj povedali, že keď náhodou ľudia, ktorí sledujú priamy prenos tohto pléna, nevedia, kto je Ján Podmanický, tak Ján Podmanický je starosta obce Stará Bystrica, je poslancom Žilinského samosprávneho kraja, je poslancom Národnej rady Slovenskej republiky a je nominantom strany SMER – sociálna demokracia. A kolega Szalay teda konkrétne citoval, aby sme boli aj akademickí, z článku Aplikácie inštitútu skráteného legislatívneho konania a dovolím si na záver svojej faktickej poznámky citát, moju najobľúbenejšiu pasáž, hej, aby ste precítili, že poslanec SMER-u kedysi v 2012 napísal toto: „Jedným z dôležitých znakov skráteného legislatívneho konania je fakt, že tento inštitút vlastne popiera niektoré zásady, ktoré formuluje teória práva v procese normotvorby." Bodka. Ďakujem. (Potlesk.)
Sárközy, Irén, poslankyňa NR SR (2018-10-24):
Pán predsedajúci, dajte hlasovať o tom, že Národná rada sa uzniesla v súlade s § 73 ods. 3 zákona o rokovacom poriadku prerokovať predložený návrh zákona v druhom čítaní.
Spišiak, Jaroslav, poslanec NR SR (2023-11-24):
Ďakujem za slovo. Pán poslanec Gašpar, ja som naozaj nesmierne rád, že konečne sa jeden z tej druhej strany venoval fakt vecne meritu tohto odvolávania. Čiže to je fascinujúce a výborné, lebo konečne môžme debatiť o merite veci. Zároveň si... alebo zároveň ste však povedal, že sú to vaše úvahy, vaše úvahy, že prečo tie dôvody sú tak, ako ich vníma teda koalícia, a predpokladáte, že tak ich vnímal aj pán minister, keď vydal tie svoje opatrenia. Lenže... áno, uznám, že sú to fakt seriózne dôvody a argumenty, právne korektne realizované, len problém je v tom, jak to povedala kolegyňa Števulová, že neboli napísané v tom, v tých rozhodnutiach. Ak by tam boli napísané, možno by sme tu nesedeli, lebo by bolo jasné, že teda z jakých právnych úvah sa vychádza. Ani samotné súdy neboli jednotné. Dva vyhodnotili vec tak, jeden vyhodnotil ináč. Čiže všetko to plynie z toho, že tie personálne rozkazy neboli napísané tak, ako majú byť, a jedna strana hovorí, že pre ľudí, pre ľudí robme, pre ľudí robme a nechajme toto tak a robme len pre ľudí. My máme tiež svojich ľudí, svojich voličov, ktorí sú fakt presvedčení, že toto tu je pomsta. My preto sa tu pýtame, my sa musíme, či to je pomsta, či to, aby sa dodržiaval zákon, rozkaz personálny aby sa napísal tak, aby nemohol byť spochybnený nikým, a nieto ešte že sú spochybnené tie rozkazy aj samotnými súdmi. Nie ľudia. Ľudia sú aj tí, ktorí neveria ministrovi. Ľudia sú aj tí, ktorí neveria tým rozhodnutiam. Ľudia sú aj tí, ktorí si myslia, že tu dochádza k pomste, a my sme ich zástupcovia a my sa v ich mene tu pýtame. (Potlesk.)
V. Veteška, podpredseda NR SR: (2005-09-27):
návrh Bezpečnostnej stratégie Slovenskej republiky . Návrh vlády ste dostali ako tlač č. 1241. Spoločnú správu výborov máte ako tlač č. 1241a. Prosím predsedu vlády Slovenskej republiky pána Mikuláša Dzurindu, aby sa ujal slova a návrh vlády uviedol.
Pellegrini, Peter, predseda NR SR (2024-01-09):
Na vaše vystúpenie, pán poslanec, 23 faktických poznámok. Ako prvý pán poslanec Vašečka.
Pollák, Peter, poslanec NR SR (2012-09-25):
Ďakujem za slovo. Ja som rád aj napriek tomu, že teraz Lucia vlastne povedala, že sa teda dotýkala tohto zákona alebo tohto návrhu len teda ľudí, ktorí žijú v rómskych osadách, že si upozornila na to, že sám predkladateľ povedal, predkladateľka povedala, že sám tento zákon sa dotýka Rómov... (Reakcia z pléna.) Rómskych osád. Tak, no tak rómskych osád, dobre, môže tam byť jemný rozdiel, ale v rómskych osadách, už to rómske osady evokuje, že ide o Rómov. A ide o Rómov. Súhlasím s tebou, Igor, že podstatný je výkon akejkoľvek profesie, ako teda napríklad, či ten človek spĺňa, alebo nespĺňa kritériá. Pre mňa je podstatný výkon. Ak, Lucia, nájdeš, ak máš štatistiku, o ktorej ja neviem, že ľudia s neukončeným vzdelaním, ktorí majú vodičáky, páchajú dopravné priestupky, tak daj na stôl a ja budem hlasovať za. Ale ak takúto štatistiku nemáš a domnievaš sa, že policajt, ktorý teda ten vodičák udelil Rómovi, tak poďme robiť zákon alebo poďme robiť opatrenia, ktoré dovolia policajtovi udeliť vodičák Rómovi, ktorý nevie čítať a písať. Ak takéto dôkazy máš, jednoducho, že Rómovia páchajú priestupky a že bol udelený vodičák a že ten policajt sa správal korupčne, tak sú tu orgány činné v trestnom konaní, kde to teda môžeš oznámiť, a poďme to riešiť. Je malou ambíciou, aby rómske deti ukončili len základnú školu. A vy teda hovoríte o tom, aby rómske deti ukončili základnú školu, je to malá ambícia, mali by sme mať oveľa väčšie ambície, ako ukončiť len základnú školu.
Zajac, Pavol, poslanec NR SR (2015-06-30):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2009-04-21):
(Hlasovanie.) Prítomných 138 poslancov, za návrh 126 poslancov, proti 4 poslanci, zdržalo sa 7 poslancov, nehlasoval 1 poslanec. Konštatujem, že Národná rada pridelila návrh tohto zákona výborom, ako aj určila gestorský výbor a lehoty na prerokovanie výborom. Ďakujem pánovi spravodajcovi. Pristúpime k hlasovaniu v prvom čítaní o návrhu poslanca Národnej rady Slovenskej republiky Martina Pada na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov (tlač 1032). Slovo má člen gestorského výboru, pre obranu a bezpečnosť, pán poslanec Ján Richter. Nech sa páči.
Laššáková, Jana, podpredsedníčka NR SR (2013-04-16):
Pán poslanec Hraško, nech sa páči.
Kalist, Peter, poslanec NR SR (2010-10-14):
Ďakujem pekne. Ja som skutočne rád, že všetci súhlasia s takýmto opatrením, lebo potom dúfam, že všetci zaň aj budú hlasovať. Tá tzv. zdravotná daň určite nie je nekonečná, pretože má strop, takže zasahuje fakt skôr tých bohatších v zmysle nejakého paušálu, a bol by som rád, keby sa tu nemiešali dve veci. Nám ide o vyčistenie a o spravodlivosť v systéme ako takom, to je to A, ako hovoril aj pán bývalý minister. Prípadná stabilizácia zdravotníckych pracovníkov, resp. zlepšenie podmienok, úprava nemocníc, fakultné nemocnice a podobné veci sú B, C, D, už ako to nazveme, ale to priamo so systémom výberu alebo spravodlivosťou vo výbere zdravotných odvodov alebo zdravotného poistenia nemá predsa nič spoločné. Áno, hľadajme riešenia, povedzme si, ktoré veci máme upraviť, a určite by sme sa na mnohých veciach zhodli, ale ako toto s výberom poistného alebo so zdravotným poistením má dosť málo. Ďakujem.
Bačík, Branislav, predseda Výkonného výboru Fondu národného majetku SR (2015-06-30):
Ďakujem pekne za slovo, pán predseda Národnej rady Slovenskej republiky. Vážené panie poslankyne, vážení páni poslanci, v zmysle zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladám za Fond národného majetku Slovenskej republiky návrh výročnej správy činnosti Fondu. Jadrom správy sú aktivity fondu, ktoré mu vyplývajú z uvedeného zákona a z iných právnych noriem. Počas roku 2014 fond nakladal s majetkovými účasťami v súlade so zákonom. Následne vykonával akcionárske práva, kde aktívne pristupoval k príprave riadnych, ako aj mimoriadnych valných zhromaždení, ďalej vykonával činnosti spojené s realizáciou bezodplatných prevodov cenných papierov od fyzických osôb na Fond národného majetku. V priebehu roku 2014 sa do tohto projektu zapojilo cirka 111-tisíc občanov Slovenskej republiky. Na špeciálny majetkový účet fondu vedený v centrálnom depozitári cenných papierov bolo v sledovanom období prevedených 747 emisií cenných papierov rôzneho druhu, t. j. akcie, podielové listy, dlhopisy, družstevné podielové listy. Výdavky na predmetný účel vynaložené v roku 2014 dosiahli objem 8,5 mil. eur. Ďalšie výdavky vo výške 4 mil. eur boli kvôli zvýšenému záujmu občanov v decembri v roku 2016, ktoré boli uhradené začiatkom roka 2015. Možnosť bezodplatne previesť cenné papiere na fond boli ukončené k 31. 12. 2014. V zmysle novely zákona o podmienkach prevodu majetku štátu na iné osoby, ktoré schválila Národná rada Slovenskej republiky v máji tohto roku, bude tento projekt predložený, to znamená, že začína sa od 1. 7. 2015 do 30. 6. 2015. Ďalej fond zabezpečoval vyplácanie dlhopisov fondu, obhajoval záujmy fondu v 93 aktívnych a pasívnych súdnych sporoch s finančným odhadom cca 46 mil. eur aktívnych a cca 400 mil. eur pasívnych súdnych sporov. Okrem uvedeného fond naďalej zabezpečoval činnosti alebo monitorovania pohľadávok, záväzkov a povinností vyplývajúcich zo zmlúv o predaji majetku, resp. akcií a nájomných zmlúv, ako aj činností týkajúcich sa vymáhania pohľadávok. Záverečná časť správy sa zaoberá analýzou hospodárenia fondu a následne sa správa zaoberá aktivitami fondu smerujúcimi k jeho ukončeniu činnosti. Schválenie výročnej správy v Národnej rade Slovenskej republiky je podmienené jeho predchádzajúcim prerokovaním vo výbore fondu a v Dozornej rade fondu. Materiál prešiel predbežným pripomienkovým konaním a medzirezortným pripomienkovým konaním a vo vláde Slovenskej republiky bol prerokovaný pod číslom uznesenia 257 a následne vláda Slovenskej republiky odporučila mne ako šéfovi fondu uvedený materiál predložiť na schválenie do Národnej rady Slovenskej republiky. Toľko, pán predseda Národnej rady, na úvod z mojej strany. Ďakujem pekne za pozornosť.
Laurenčík, Milan, poslanec NR SR (2017-02-07):
Ďakujem pánovi Kresákovi za jeho reakciu. No nemôžem s vami súhlasiť. K tým dvom stoličkám a k tomu teda nášmu postoju v strane Sloboda a Solidarita. My tvrdíme, že by to nemali byť fulltimové funkcie. A funkcia poslanca Národnej rady a funkcia starostu, primátora a župana sú funkcie na plný úväzok. Keď sa jedná o funkciu poslanca nejakého obecného, mestského zastupiteľstva, tam s tým problém nemáme. A dokonca si myslíme, že tejto pozície ten poslanec môže byť ešte prospešný v Národnej rade, pretože prináša do Národnej rady aj nejaké postrehy z tej komunálnej politiky a môžu sa tu riešiť. No a čo sa týka toho, že nemáte problém, keď voliči rozhodnú. Prečo teda riešime v ústave to, že poslanec nemôže byť zároveň poslancom Európskeho parlamentu a poslancom Národnej rady? Ja si myslím, že by to v pohode stíhal, keby sa Národná rada, naša, prispôsobila programu Európskeho parlamentu, tak tam nevidím žiaden problém, aby takýto človek nemohol vykonávať obidve funkcie. Ďakujem.
Paška, Pavol, predseda NR SR (2012-06-21):
Pán poslanec Hlina.
A. Záborská, poslankyňa: (2003-04-24):
Z. Martináková, podpredsedníčka NR SR: Prepáčte, pani poslankyňa. Prosím, páni poslanci, vypnite si mobilné telefóny, resp. nepatria do rokovacej sály. Myslím, že všetci vnímame, že veľmi rušia. Prepáčte, pani poslankyňa, pokračujte.
Mazurek, Milan, poslanec NR SR (2021-11-11):
Pán predsedajúci, ja vám to poviem teraz takto. Buď ma necháte hovoriť s tým res... s tým rúškom, čo to je takýmto... (Prerušenie vystúpenia predsedajúcim.)
P. Hrušovský, podpredseda NR SR: (2002-02-07):
Pán minister, môžete odpovedať.
Laššáková, Jana, podpredsedníčka NR SR (2015-04-16):
Pán poslanec Jarjabek, nech sa páči.
Matovič, Igor, poslanec NR SR (2014-11-10):
Padlo to tu v takých reakciách, že „komická zmena stratégie“. Ja naozaj si myslím, že toto SMER tu celkom komickú zmenu stratégie na nás skúša, že týždeň vlastne stiahli chvost, odvolajú Zvolenskú, odvolajú Zmajkovičovú, priznajú farbu, že sme ich pristihli pri zlodejine. Po týždni zistili, že, do prdele, my sme sa priznali, že asi nám to ublížilo, tak vlastne začneme teraz tvrdiť, že vlastne my sme nič neukradli. Však nič, nič sa nestalo, žiadne peniaze ešte neodišli. To, že tam, nejaká zmluva tam je, že tam je vlastne niečo, že my sme vlastne podpísali, že je tam milión ukradnutý? To ako tá vlastne zmluva, však to ten dodávateľ úplne v pohode sa vzdá vývaru z jedného milióna eur. Však to je pre neho, drobné zrejme, že pán Paška? A celkom naozaj komická zmena stratégie. Ale keď som pozeral tlačovku Roberta Fica, tak videl som zlomeného človeka. Miešali, motali sa mu slová, jednoducho bol úplne mimo cviku. Síce tam ešte nejaký ten človek, ktorý stál, tvrdil tieto bludy aj iné klamstvá, že teda, že čo sme tu my, tu, že sme tu, že bojujeme proti tomu, aby mali baníci na Hornej Nitre prácu, bojujeme proti tomu, aby bola diaľnica R1, či teda rýchlostná cesta, ako bludov a bludov tam vypotil. Ale motal slovíčka, preskakovali mu písmenká, zlomený človek. Usvedčený, zlomený človek. A keď... A né, to poviem nabudúce.
Novotný, Viliam, poslanec NR SR (2015-03-24):
Ďakujem pekne. Ja chcem poďakovať pánovi spravodajcovi, že vystúpil v rozprave, lebo potom viem zareagovať faktickou poznámkou, možno na vystúpenie toho toľko až nemám. To, čo by som chcel povedať, je, že naozaj aj ja považujem tento návrh zákona za správne a, samozrejme, ho podporím. Možno moja taká ďalšia poznámka k tomu je, že práve ostatný piatok sme na výbore pre zdravotníctvo hostili, respektíve privítali eurokomisára pre zdravie a bezpečnosť potravín a rozprávali sme o rôznych témach, aj o ochrane európskeho obyvateľstva, obyvateľstva Európskej únie pred nežiaducim vplyvom fajčenia, alkoholu, návykových, drogových látok, ale aj obezity, prejedania sa fast foodom. A musím povedať, že keď sme potom ďalej rozprávali o rôznych smerniciach, nariadeniach a spoločnej stratégii Európskej únie, čo sa týka ochrany nefajčiarov, kde musím povedať, že slovenská legislatíva je už pomerne ďaleko a z funkčného obdobia na funkčné obdobie sprísňujeme opatrenia na ochranu nefajčiarov, ale aj upozornenia a osvetu pre tých ľudí, ktorí fajčia, že je to naozaj škodlivé pre ich organizmus, tak napríklad čo sa týka alkoholizmu aj v celej Európskej únii, samozrejme, ináč je to v severských krajinách, ale napríklad na Slovensku sme pomerne celkom benevolentní a je to taká spoločensky tolerovaná droga, no na krabičke cigariet nájdete upozornenie, že to škodí vášmu zdraviu, ale na fľaške alkohole v obchode nenájdete žiadne upozornenie, tak možno toto je taká prvá lastovička, s ktorou prichádza pán kolega Lipšic, ale veľmi dobre a správne s ňou prichádza. A chcem povedať, že je to v súlade aj s tým, o čo sa Európska únia snaží a bude usilovať v najbližšom období a v najbližších rokoch. Takže ja to podporím, samozrejme. Ďakujem pekne.
Pellegrini Peter, predseda NR SR (2015-09-22):
Prezentujme sa hlasujme o bodoch 1 až 31 s odporúčaním gestorského výboru schváliť. (Hlasovanie.) Prítomných 131 poslancov, za hlasovalo 78, proti boli 2, zdržalo sa 50, nehlasoval 1. Konštatujem, že tieto body sme schválili.
Kollár, Boris, predseda NR SR (2022-10-19):
Ďakujem. S ďalším a posledným procedurálnym návrhom vystúpi pán poslanec Taraba. Nech sa páči.
Zmajkovičová, Renáta, podpredsedníčka NR SR (2013-02-05):
Ďakujem, pán spravodajca. Otváram rozpravu. Do rozpravy som dostala tri písomné prihlášky: za poslanecké kluby MOST – HÍD Tibor Bastrnák, za poslanecký klub SDKÚ – DS Viliam Novotný a ďalším písomne prihláseným pán poslanec Ivan Uhliarik. V tejto chvíli dávam slovo pánovi spravodajcovi. Nech sa páči, pán poslanec.
Tomáš, Erik, poslanec NR SR (2021-12-08):
Ďakujem pekne, idem veľmi rýchlo. Samozrejme, ďakujem opozičným kolegom za ich faktické poznámky, súhlasím. Pán Pollák, asi ste nepočúvali, povedal som, že som zaočkovaný, dokonca dvakrát, treba dávať pozor, moji rodičia sú zaočkovaní, ale napriek tomu, že som zaočkovaný, nedovolím delenie ľudí, segregáciu ľudí na očkovaných a nezaočkovaných. Vážený pán Kašper, vy už môžete hovoriť, čo chcete, z hnutia SME RODINA máte ministra práce, sociálnych vecí a rodiny, máte pána Kollára, predsedu parlamentu, a všetky sociálne opatrenia vrátane 13. dôchodkov ste vy spolu s vládou porušili a váš minister to celé realizoval. Pán Kazda zo SaS, viete čo, asi ani, možno len vy sám ste nezaznamenali, že priamo pán Sulík sa priznal, že šéf ÚRSO je jeho priamy nominant, dokonca je to človek, ktorý dal zákazku právnikovi, u ktorého dcéra pána Sulíka mohla robiť koncipientku, takže asi toľko, keď už ste chceli pripomenúť naše obdobie. Nepočúvali ste náš návrh, ja som nehovoril o 500, my hovoríme kombinovaný návrh, 200 pre všetkých, 300 ako motivácia, takže dávajte tiež pozor! Pán Stančík, viete čo, keď už hovoríte a opakujete o tom kradnutí, ja by som sa pozrel do Košického kraja na pána župana, na vášho nominanta, ten dokonca ešte o 100 % vyššiu cenu nakúpil teplomery, toto ešte bude mať podľa mňa svoju dohru, bol to nominant aj OĽANO, respektíve človek s podporu OĽANO, aby som bol presný. A keď už predvádzate takú svoju sebestrednosť pán Stančík, možno má na ňu právo pán Matovič, ten bol aj premiér, ale nie takýto prázdny a nový politik ako vy. Pán Kuriak, opozícia, my máme 20 % teraz, s pokorou k tomu pristupujeme, ale pozrite sa, koľko má OĽANO, kleslo z 25 na osem, takže pozrite sa na svoje percentá. A, pani Kavecká, keď hovoríte, že nič, tak opakujem, dvesto, tristo. Tristo motivácia, dvesto pre dôchodcov. Takže to sme... (Prerušenie vystúpenia časomerom.)
Bugár, Béla, podpredseda NR SR (2017-11-29):
Nech sa páči, prezentujme sa a hlasujeme. (Hlasovanie.) Prítomných 139, za 103, zdržalo sa 36 poslancov. Konštatujem, že tento návrh sme odsúhlasili. Teraz budeme hlasovať o 12. bode nášho programu, a to v druhom čítaní o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami (tlač 699). Pán poslanec Matejička, ako spoločný spravodajca, nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov , tlač 699)
Ďuriš Nicholsonová, Lucia, podpredsedníčka NR SR (2016-10-27):
Pani poslankyňa Jurinová, nech sa páči.
Podmanický, Ján, poslanec NR SR (2010-11-04):
Ďakujem pekne. Pán podpredseda, nepovedali ste toho veľa, ale napriek tomu ste povedali niekoľko omylov. Jeden z nich spomenul pán poslanec Čaplovič, že Most Márie Valérie nie je v Komárne, ale v Štúrove, len nepovedal, že Mikuláš Dzurinda tu nebol z nejakého záujmu, ale preto, že tento návrh zákona pripravil a vy ho len predkladáte. A takisto, pán podpredseda, pán maďarský exprezident nebol zastavený samopalmi na nejakom moste v Komárne, ale samopaly ste použili pri útoku na vtedajšieho predstaviteľa opozície pána Vladimíra Mečiara jeden Zelený štvrtok vy a vaša vláda. A ešte na adresu pána predsedu, ktorý sústavne komentuje naše prihlasovanie do diskusie, čím porušuje rokovací poriadok, labužník nie je ten, kto sa v súlade s rokovacím poriadkom hlási, či už do rozpravy alebo s faktickou poznámkou, ale labužník je podľa môjho názoru napríklad ten, kto si chodí na večeru do Salzburgu súkromným lietadlom a potom bohorovne všetkým odporučí, aby si to vychutnali tiež. (Potlesk.)
J. Budaj, poslanec: (2002-07-02):
Výbory Národnej rady, ktoré boli určené na prerokovanie zákona, boli tri: ústavnoprávny výbor, výbor pre financie, rozpočet a menu a výbor pre kultúru a médiá. Tieto výbory prerokovali návrh zákona v lehote určenej uznesením Národnej rady. Gestorský výbor nedostal žiadne stanoviská od poslancov, ktoré by zapracoval do spoločnej správy. Ústavnoprávny výbor prerušil rokovania o predmetnom vládnom návrhu a žiadal predkladateľa, aby ho legislatívnotechnicky upravil v súlade s pripomienkami, ktoré predniesol výbor na 161. schôdzi svojho výboru, a ďalej potom už o ňom nerokoval. Výbor pre financie, rozpočet a menu odporúča predmetný návrh zákona schváliť. Výbor pre kultúru a médiá odporúča návrh zákona schváliť s pozmeňujúcimi a doplňujúcimi návrhmi, ktoré sú súčasťou spoločnej správy. J. Migaš, predseda NR SR: Nech sa páči, zaujmite miesto určené pre spravodajcov. Panie poslankyne, páni poslanci, otváram rozpravu o tomto bode programu. Písomne sa neprihlásil nikto. Pýtam sa, kto sa do rozpravy hlási ústne. Pán poslanec Mikloško, pani poslankyňa Rusnáková. Uzatváram možnosť sa prihlásiť do rozpravy ústne. Prvý je pán poslanec Mikloško, po ňom pani poslankyňa Rusnáková.